फिदूर दोस्तोवस्की

फिदूर दोतोव्सकी (अंग्रेजी:Fyodor Dostoyevsky) (11 नवंबर 1821 - 9 फरवरी 1881) एगो रूसी लेखक आ उपन्यासकार, कहानी लेखक, पत्रकार आ दार्शनिक रहलें। उनुकर लिखल कहानी सभ में मानव मनोबिज्ञान के बहुत सफल चित्रण भइल बाटे आ ओ समय के राजनीतिक आ सामाजिक माहौल के भी बढ़ियाँ से देखावल गइल बाटे। ऊ बीस बरिस की उमिर में लिखे सुरू कइ दिहलें आ उनुकर पहिला उपन्यास पुअर फोक 1846 में छपल जब उनुकर उमिर खाली पचीसे बरिस रहे। उनुकर परसिद्ध रचना में क्राइम एंड पनिशमेंट (1866), द इडियट (1869), डीमन्स (1872) आ द ब्रदर्स कारामजोव (1880) बाटे। दोस्तोवस्की के जनम 1821 में मास्को में भइल रहे। जब उनुकर उमिर पनरह बरिस रहे तबे उनुकर महतारी मरि गइली। लगभग ओकरा बादे ऊ इस्कूली पढ़ाई छोड़ दिहलें आ निकोलायेव मलेटरी इंजीनियरी इंस्टीट्यूट में पढ़े लगलें आ उहाँ से ग्रेजुएशन कइलें। 1849 में उनुके पेत्रशेव्सकी सर्किल की संघे जुड़ाव खातिर गिरफ्तार कइल गइल। उनुका के मौत के सजा भी मिलल बाकी आखिरी समय में जार निकोलस I की आदेस से माफी मिल गइल। दोस्तोवस्की के बाद में जुआ खेले के आदत लागि गइल रहे आ उनकर माली हालत एतना खराब हो गइल रहे कि उनके कुछ समय बदे भिखमंगई ले करे के परल। उनुकर काम से बहुत लेखक-साहित्यकार लोग परभावित भइल आ उनकी रचना सभ के दुनिया की लगभग हर बड़हन भाषा में अनुवाद भइल बा। संदर्भ बाहरी कड़ी Online archive of Dostoevsky's novels in their original Russian (in रूसी) International Dostoevsky Society Archived 2013-09-01 at the Wayback Machine FyodorDostoevsky.com – forum, quotes, essays, photos, bio, ebooks and more Complete journalistic works Archived 2012-05-20 at the Wayback Machine (in रूसी) Dostoyevsky studies Archived 2012-05-06 at the Wayback Machine Dostoyevsky's family tree Works by Fyodor Dostoyevsky at Project Gutenberg Works by or about फिदूर दोस्तोवस्की at Internet Archive Works by फिदूर दोस्तोवस्की at LibriVox (public domain audiobooks) Fyodor Dostoevsky इंटरनेट बुक लिस्ट पर